b'\n_START_ARTICLE_\nZa\xc5\xa1\xc4\x8ditena ozna\xc4\x8dba porekla\n_START_PARAGRAPH_\nZa\xc5\xa1\xc4\x8ditena ozna\xc4\x8dba porekla (ZOP) je ena od shem kakovosti, s katero so za\xc5\xa1\xc4\x8diteni kmetijski pridelki in \xc5\xbeivila v Sloveniji in celotni Evropski skupnosti._NEWLINE_Ta shema kakovosti zajema kmetijske pridelke in \xc5\xbeivila, ki izvirajo iz dolo\xc4\x8dene regije, kraja ali dr\xc5\xbeave. Kakovost in zna\xc4\x8dilnost kmetijskega pridelka ali \xc5\xbeivila so posledica geografskega okolja ter njegovih naravnih in \xc4\x8dlove\xc5\xa1kih dejavnikov. Vsi postopki pridelave in predelave morajo potekati na dolo\xc4\x8denem geografskem obmo\xc4\x8dju._NEWLINE_Zaradi bolj\xc5\xa1e razpoznavnosti je od 02.07.2008 dalje z uredbo (CE) N. 628/2008 simbol spremenjen iz modre v rde\xc4\x8do barvo.\n_START_SECTION_\nV Sloveniji za\xc5\xa1\xc4\x8diteni kmetijski pridelki ali \xc5\xbeivila\n_START_PARAGRAPH_\nNano\xc5\xa1ki sir, Tolminc, Bov\xc5\xa1ki sir, Mohant, Prekmurska \xc5\xa1unka, Ekstra devi\xc5\xa1ko olj\xc4\x8dno olje Slovenske Istre, Ko\xc4\x8devski gozdni med, Kra\xc5\xa1ki med, Kra\xc5\xa1ka jagnjetina, Kra\xc5\xa1ki ov\xc4\x8dji sir, Piranska sol.\n_START_SECTION_\nItalija\n_START_PARAGRAPH_\nV Italiji so \xc5\xbeivila z za\xc5\xa1\xc4\x8dito ozna\xc4\x8dbe porekla ozna\xc4\x8dena s oznako\xc2\xa0\xc2\xbbDOP\xc2\xab\xc2\xa0(Denominazione di origine protteta), italijanska vina z za\xc5\xa1\xc4\x8dito ozna\xc4\x8dbe porekla pa z oznako\xc2\xa0\xc2\xbbDOC\xc2\xab\xc2\xa0(Denominazione di origine controllata).'